Oscar Mejía Arellano

Oscar Mejía Arellano (k. 26. syyskuuta 2003 La Esperanza) oli hondurasilainen lakimies ja poliitikko. Vuonna 1985 hän oli presidenttiehdokkaana. Konservatiivinen liberaalipuolue (Movimiento Liberal Rodista - MLR) jakaantui kolmeen osaan, joista yksi oli Mejía Arellanon tukijoita. Kaksi muuta osaa tukivat muita ehdokkaita, Efraín Bu Girónia ja José Azcona del Hoyota, joista viimeksi mainittu voitti vaalit. Mejía Arellanon ehdokkuuden takana oli edellinen presidentti Roberto Suazo Córdova, joka ei itse enää voinut asettua ehdolle. Niinpä monet pitivät iäkästä Mejía Arellanoa hänen nukke-ehdokkaanaan, jonka tarkoitus oli pitää Cordova vallassa.

Hondurasin presidentti Vicente Mejía Colindres oli Mejía Arellanon setä. Mejía Arellano kuoli 85-vuotiaana vuonna 2003.

Lähteet 

Hondurasilaiset poliitikot
Syntymävuosi puuttuu
Vuonna 2003 kuolleet